I Love New York

I Love New York (מעוצב כ-I <span style="color: red">❤</span> NY; בעברית: אני אוהב/ת את ניו יורק) הוא סלוגן, לוגו ושיר, שהם הבסיס לקמפיין פרסומי שפותח על ידי חברת השיווק וולס, ריץ', גרין בניהולה של מרי וולס לורנס<ref></ref>, מאז שנת 1977, במטרה לקדם את התיירות במדינת ניו יורק<ref>"I Love New York Logo". New York State Library - New York State Education Department.</ref> בכלל ובעיר ניו יורק<ref>Kidd, Chip (1 בספטמבר 2003). "An Interview with Milton Glaser". Believer Magazine.</ref> בפרט, אשר היו אז במשבר תיירותי.

הלוגו עוצב בשנת 1976 על ידי המעצב הגרפי מילטון גלייזר והציור המקורי מוחזק במוזיאון לאמנות מודרנית שבמנהטן. זכויות היוצרים על הלוגו נמצאות בבעלות המחלקה לפיתוח כלכלי של מדינת ניו יורק<ref>"'I Love NY' products, contracted to companies by NYS, are made overseas". WGRZ. באפריל 1, 2016.</ref>. הוא הלוגו המועתק ביותר בעולם<ref name=":0"></ref> ומופיע בחנויות מזכרות ברחבי העולם, חלקם ברישיון, רבים לא<ref name=":4" /><ref name=":5" />.

השיר "I Love New York" נכתב על ידי סטיב קארמן וזכויות היוצרים שלו נתרמו על ידו למדינת ניו יורק ומשמש כהמנון הרשמי שלה<ref name=":2"></ref>.

== הלוגו ==
הלוגו מורכב מהאות הגדולה באנגלית, I ואחריה סמל לב אדום (<span style="color: red">❤</span>), שמתחתיו מופיעות האותיות הגדולות N ו-Y אשר משתמשות כראשי תיבות ל-"New York"<ref name=":1" />.

== הפקת הלוגו ==
265x265px
=== רקע ===
בשנות ה-70 של המאה ה-20 הייתה העיר ניו יורק ידועה לשמצה בשיעור הפשיעה הגבוה בה ובמשבר כלכלי חריף שהביא את העיר לסף פשיטת רגל<ref></ref>. סממן למשבר הכלכלי החריף ששקעה בה העיר הייתה הצתות נרחבות של בתי מגורים על ידי בעליהם על מנת לקבל את דמי הביטוח שהיו גבוהים מדמי השכירות. המצב והרושם הללו הרחיקו מבקרים, פגעו קשות בתיירות ומחלקת המסחר של העיר הייתה אובדת עצות<ref name=":6"></ref>.

=== יצירת הלוגו ===
בשנת 1977, ויליאם ס. דויל, סגן הנציב של מחלקת המסחר של מדינת ניו יורק, שכר את שירותיה של סוכנות הפרסום מרי וולס לורנס בניהולה של מרי וולס, במטרה לפתח קמפיין שיווקי עבור המדינה. במטרה לעודד את התיירות בניו יורק שהייתה אז במשבר. בנוסף, שכר את מילטון גלייזר, מעצב גרפי, אמריקאי-יהודי ידוע, על מנת שיעבוד על הקמפיין וייצור עיצוב המבוסס על מסע הפרסום של מרי וולס<ref name=":6" /><ref name=":3"></ref>.ימיןאת הטיוטה הראשונה יצר גלייזר במהלך שנסע במונית בניו יורק. הוא צויר בעפרון אדום על חתיכות נייר<ref name=":1" /> וכלל את האות I יחד עם צורת לב אדום ואחריה "New York". לאחר מכן, הוא החליט להציב את " <span style="color: red">❤ I</span>" מעל האותיות "NY" - ראשי התיבות של "New York". לימים הסביר שייתכן והוא הושפע באופן סימבולי מיצירתו של אמן הפופ ארט האמריקני רוברט אינדיאנה, אהבה<ref name=":0" /><ref name=":6" /><ref name=":3" />.

=== קבלה ===
מעמד של מוצרים המעוטרים בלוגו ב[[חנות מכולת בניו יורק]]
מוצרים מעוטרים בלוגו "I Love New York"
גלייזר ציפה שהקמפיין יימשך רק כמה חודשים ספורים ועשה את עבודתו כפרו בונו<ref name=":1"></ref> אך תוך זמן קצר הפך הלוגו לאייקון מרכזי בתרבות הפופולרית, המשיך להימכר במשך עשרות השנים הבאות<ref name=":6" />, הלוגו מכניס למדינת ניו יורק 30 מיליון דולר בכל שנה. בתרבות הפופולרית ובניגוד לכוונה המקורית של היוצרים, הפך הלוגו למזוהה עם העיר ניו יורק ועם יציאתו החלו חנויות מזכרות בעיר למכור מגוון מוצרים מעוטרים בלוגו המפורסם, החל מכוסות קפה ועד חולצות וכובעים.

השרטוט המקור ולוחות העבודה של גלייזר נתרמו על ידי דויל לאוסף הקבוע של המוזיאון לאמנות מודרנית, מנהטן, ניו יורק<ref name=":3" /><ref name=":0" />.

=== פיגועי 11 בספטמבר ===

לאחר פיגועי 11 בספטמבר החלו חולצות בכיתוב "I Love New York" להתבלט כחלק מרצון התושבים לחזק את חוסנם ואחדותם ומבקרים רבים בעיר רכשו ולבשו את החולצות הנושאות את הלוגו של "I Love New York" לאות תמיכה בתושבים<ref name=":1" />.

בעקבות הפיגועים יצר גלייזר גרסת כרזה מיוחדת עם כתם שחור קטן על סמל הלב האדום המסמל את אתר מרכז הסחר העולמי. כשתחת הלוגו הוסיף את המילים "More Than Ever" ("יותר מתמיד"). הכרזה פורסמה בניו יורק דיילי ניוז ושימשה לגיוס כספים עבור ארגוני צדקה אשר תמכו בנפגעי הפיגועים<ref name=":1" />.

== השיר ==

השיר "I Love New York" נכתב והולחן על ידי סטיב קארמן ב-1977 כחלק מקמפיין הפרסום. בשנת 1980, הכריז המושל יו קארי על השיר כהמנון מדינת ניו יורק<ref name=":2" />, אם כי ההחלטה לא נחקקה באופן רשמי. לאחר מכן, בצעד שהיה יוצא דופן עבור סטיב קארמן, שהייתה ידועה ככזו המקפידה על זכויות היוצרים של שיריה, היא העניקה בחינם את הזכויות על השיר למדינה<ref>Wansley, Joy (באוקטובר 27, 1980). "They Call Steve Karmen 'the Beethoven of Spot Sonatas'—Meaning He's King of TV Jingles". People. 14 (17). ISSN 0093-7673</ref>.

בשנת 2020 במהלך שיא התפשטות מגפת הקורונה בעיר ניו יורק, הוסיפה קארמן בית חדש לשיר במטרה להדגיש את חוסנה של העיר<ref>"Steve Karmen's "I Love New York" Gets Inspirational Update". www.radio.com. 2020-04-06</ref>. עם זאת, הוא מעולם לא הוקלט באופן מסחרי ולא נעשה בו שימוש.

== חיקויים ==
[[גרפיטי של "we love Musrara" ("אנחנו אוהבים את מוסררה") בשכונת מוסררה בירושלים]]
כיתוב של "I love Paris" (אני אוהב/ת את פריז") על סככה ב[[פריז שבצרפת]]
עם השנים הלוגו הפך לאייקון של התרבות הפופולרית ומעורר חיקויים בכל פינה בעולם. ניתן למצוא בחנויות מזכרות ברחבי העולם בעיקר חולצות אך עוד מגוון מוצרים נוספים עם הכיתוב "I <span style="color: red">❤</span> ..."<ref></ref><ref name=":6" />. וגם מגוון פרודיות על המשפט. כמו כן, ביטויים המתחילים ב-"..I heart" ("אני לב..") שמשמעותו "אני אוהב..". מבוססים על משפט הלוגו. כמו למשל, הסרט העצמאי מ-2004, "I Heart Huckabees" (שמשמעותו: אני אוהב "האקביז")<ref></ref>.
מדינת ניו יורק ניסתה להגן על זכויות היוצרים של סימן מסע הפרסום שלה<ref name=":5"></ref> ועד שנת 2005 הגישה כמעט 3,000 תביעות נגד חקיינים<ref name=":4">Kirstin, Dorsch (ביולי 18, 2005). "New York Loves Its Trademark". Bloomberg Businessweek</ref>. ניו יורק אף הפסידה בכמה מהתביעות הללו, כגון בהחלטת בית המשפט מ-1980, שקבעה כי מפיקי תוכנית המערכונים "סאטרדיי נייט לייב" לא הפרו זכויות יוצרים במערכון "I Love Sodom" (אני אוהב את סדום) וקבעה כי זו הייתה פרודיה<ref></ref><ref></ref>.

== ראו גם ==

* לב (סמל)
* אמוג'י לב אדום
* דגל העיר ניו יורק
* היסטוריה של העיר ניו יורק
* מיתוג מקומות

== קישורים חיצוניים ==

* 
* 
* 

== ביאורים ==

== הערות שוליים ==

קטגוריה:שירי 1977
קטגוריה:מילים וביטויים באנגלית
קטגוריה:המנונים אזוריים
קטגוריה:שירים על ניו יורק (מדינה)
קטגוריה:מדינת ניו יורק: סמלים
קטגוריה:ניו יורק: יצירות אמנות
קטגוריה:ניו יורק: תיירות
קטגוריה:השפעת פיגועי 11 בספטמבר
קטגוריה:ראשי תיבות וקיצורים
קטגוריה:סמלי לב